
20 Ιουνίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 2367 


ΑΠΟΦΑΣΕΙΣ 

Αριθμ.Φ.351.1/5/1021 72/Ε3 

Ρύθμιση θεμάτων σχετικών με τη διαδικασία επι¬ 
λογής και τοποθέτησης των Συντονιστών Εκπαι¬ 
δευτικού Έργου. 

Ο ΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) του άρθρου 35 του ν. 4547/2018 (Α' 102) « Αναδι¬ 
οργάνωση των δομών υποστήριξης της Πρωτοβάθμιας 
και Δευτεροβάθμιας Εκπαίδευσης και άλλες διατάξεις», 
β) του ν. 3861/2010 (Α' 112) «Ενίσχυση της διαφάνει¬ 
ας με την υποχρεωτική ανάρτηση νόμων και πράξεων 
των κυβερνητικών, διοικητικών και αυτοδιοικητικών ορ¬ 
γάνων στο διαδίκτυο "Πρόγραμμα Διαύγεια" και άλλες 
διατάξεις», 

γ) του άρθρου 90 του Κώδικα νομοθεσίας για την Κυ¬ 
βέρνηση και τα κυβερνητικά όργανα, που κυρώθηκε με 
το άρθρο πρώτο του π.δ. 63/2005 (Α’ 98), 
δ) του π.δ. 125/2016 (Α'210) «Διορισμός Υπουργών, 
Αναπληρωτών Υπουργών και Υφυπουργών» και 
ε) της Φ.351.1/3/100766/Ε3/19-6-2018 απόφασης του 
Υπουργού Παιδείας, Έρευνας και Θρησκευμάτων «Κα¬ 
τανομή των θέσεων Συντονιστών Εκπαιδευτικού Έργου 
στα Περιφερειακά Κέντρα Εκπαιδευτικού Σχεδιασμού 
(ΠΕ.Κ.Ε.Σ.) κατά κλάδο και ανάθεση επιστημονικής ευ¬ 
θύνης» (Β' 2316). 

2. Τον Κανονισμό (ΕΕ) 2016/679 του Ευρωπαϊκού Κοι¬ 
νοβουλίου και του Συμβουλίου, της 27ης Απριλίου 2016, 
για την προστασία των φυσικών προσώπων έναντι της 
επεξεργασίας των δεδομένων προσωπικού χαρακτήρα 
και για την ελεύθερη κυκλοφορία των δεδομένων αυ¬ 
τών και την κατάργηση της οδηγίας 95/46/ΕΚ (Γενικός 
Κανονισμός για την Προστασία Δεδομένων) (ΕΕ 1119/1 
της 4.5.2016). 

3. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού 
προϋπολογισμού σύμφωνα με την Φ.1 /Γ/175/102021 / 
Β1 /20-6-2018 εισήγηση της Γενικής Διεύθυνσης Οικονο¬ 
μικών Υπηρεσιών του Υπουργείου Παιδείας, Έρευνας και 
Θρησκευμάτων (ΥΠ.Π.Ε.Θ.), αποφασίζουμε: 


Άρθρο 1 

Προκήρυξη 

1. Τρεις τουλάχιστον μήνες πριν από τη λήξη της 
θητείας των Συντονιστών Εκπαιδευτικού Έργου, ο οι¬ 
κείος Περιφερειακός Διευθυντής Εκπαίδευσης εκδίδει 
προκήρυξη για την πλήρωση των θέσεων Συντονιστών 
Εκπαιδευτικού Έργου, με την οποία προσκαλούνται οι 
ενδιαφερόμενοι εκπαιδευτικοί που έχουν τα νόμιμα προ¬ 
σόντα και επιθυμούν να συμμετάσχουν στη διαδικασία 
επιλογής να υποβάλουν αίτηση που συνοδεύεται από 
τα αναγκαία δικαιολογητικά, εντός της προθεσμίας που 
προβλέπεται στη σχετική προκήρυξη, η οποία δεν μπο¬ 
ρεί να είναι μικρότερη των δέκα (10) ημερών. 

2. Η προκήρυξη αναρτάται στην ιστοσελίδα της οικείας 
Περιφερειακής Διεύθυνσης Εκπαίδευσης και κοινοποι¬ 
είται στο Τμήμα Δ' Στελεχών Πρωτοβάθμιας και Δευτε¬ 
ροβάθμιας Εκπαίδευσης του ΥΠ.Π.Ε.Θ., καθώς και στο 
Α.Σ.Ε.Π. προκειμένου να αναρτηθεί στην ιστοσελίδα του. 

Άρθρο 2 

Διαδικασία υποβολής αιτήσεων 

1. Οι ενδιαφερόμενοι υποβάλλουν τις αιτήσεις υπο¬ 
ψηφιότητας για την επιλογή τους ως Συντονιστές Εκπαι¬ 
δευτικού Έργου στη Διεύθυνση Πρωτοβάθμιας ή Δευ¬ 
τεροβάθμιας Εκπαίδευσης όπου έχουν οργανική θέση. 
Με την αίτηση υποψηφιότητας δηλώνεται η Περιφερει¬ 
ακή Διεύθυνση Εκπαίδευσης για τις θέσεις της οποίας ο 
υποψήφιος εκδηλώνει ενδιαφέρον για συμμετοχή στη 
διαδικασία επιλογής, καθώς και ο κλάδος των θέσεων 
Συντονιστών Εκπαιδευτικού Έργου για τις οποίες θέτει 
υποψηφιότητα. 

2. Οι αιτήσεις συνοδεύονται από φάκελο υποψηφιό¬ 
τητας στον οποίο εμπεριέχονται όλα τα απαραίτητα δι- 
καιολογητικά για την απόδειξη των τυπικών προσόντων 
των υποψηφίων, ομαδοποιημένα σε υποενότητες, όπως 
αυτές αναλύονται στο βιογραφικό σημείωμα, ο οποίος 
περιλαμβάνει: 

α) Πλήρες πιστοποιητικό υπηρεσιακών μεταβολών. 

β) Βιογραφικό σημείωμα. 

γ) Αντίγραφα τίτλων σπουδών, μετεκπαίδευσης και 
επιμόρφωσης, 

δ) Αποδεικτικά γνώσης ξένων γλωσσών, 

ε) Πιστοποιητικά επιμόρφωσης στις Τεχνολογίες Πλη¬ 
ροφορίας και Επικοινωνιών (Τ.Π.Ε.) ή αποδεικτικά γνώ¬ 
σης χειρισμού Ηλεκτρονικού Υπολογιστή (Η/Υ). 
στ) Αποδεικτικά συγγραφικού έργου, 
ζ) Βεβαιώσεις ή υπηρεσιακά έγγραφα που αφορούν 
στο διδακτικό -επιμορφωτικό έργο καθώς και στην 
διοικητική και διδακτική εμπειρία, τα οποία πρέπει να 
αναφέρουν χρόνο έναρξης και λήξης, κατά περίπτωση. 

η) Κάθε άλλο δικαιολογητικό που κατά την κρίση του 
υποψηφίου μπορεί να συμβάλλει στη διαμόρφωση της 
κρίσης του Συμβουλίου περί της προσωπικότητας και 
της γενικής συγκρότησής του. 

θ) Υπεύθυνη δήλωση του ν. 1599/1986 (Α' 75) με την 
οποία βεβαιώνεται: 

αα) ότι ο εκπαιδευτικός δεν έχει καταδικαστεί τελεσί¬ 
δικα για πειθαρχικό παράπτωμα με την ποινή της προ¬ 
σωρινής παύσης σύμφωνα με τα οριζόμενα στο άρθρο 
109 του Υπαλληλικού Κώδικα (ν. 3528/2007 Α’ 26), 
ββ) η γνησιότητα των υποβαλλόμενων τίτλων σπου¬ 
δών και λοιπών δικαιολογητικών, 
γγ) ότι ο εκπαιδευτικός δεν έχει απαλλαγεί από τα κα- 
θήκοντά του ως στέλεχος της εκπαίδευσης για σοβαρό 
λόγο αναγόμενο σε πλημμελή άσκηση των υπηρεσιακών 
του καθηκόντων. 

Όλοι οι τίτλοι σπουδών που προέρχονται από ιδρύ¬ 
ματα ανώτατης εκπαίδευσης της αλλοδαπής, πρέπει να 
είναι αναγνωρισμένοι από το Διεπιστημονικό Οργανισμό 
Αναγνώρισης Τίτλων Ακαδημαϊκών και Πληροφόρησης 
(Δ.Ο.Α.Τ.Α.Π.)/Διαπανεπιστημιακό Κέντρο Αναγνώρισης 
Τίτλων Σπουδών της Αλλοδαπής ή το Ινστιτούτο Τεχνο- 
λογικής Εκπαίδευσης (Ι.Τ.Ε.). Τυχόν ξενόγλωσσες βεβαι¬ 
ώσεις ή έγγραφα πρέπει να έχουν επίσημα μεταφραστεί 
από την αρμόδια υπηρεσία του Υπουργείου Εξωτερικών 
ή άλλο αρμόδιο κατά νόμο όργανο. 

Μετά τη λήξη της προθεσμίας υποβολής των αιτήσεων 
δεν γίνονται δεκτά συμπληρωματικά δικαιολογητικά. 

2. Οι υποψήφιοι για τις θέσεις των Συντονιστών Εκ¬ 
παιδευτικού Έργου μπορούν να υποβάλουν αίτηση για 
τις θέσεις ενός μόνο κλάδου Συντονιστών Εκπαιδευτι¬ 
κού Έργου των Περιφερειακών Κέντρων Εκπαιδευτικού 
Σχεδιασμού (ΠΕ.Κ.Ε.Σ.) μίας Περιφερειακής Διεύθυνσης 
Εκπαίδευσης. 

Δεν επιτρέπεται να υποβάλουν αίτηση υποψηφιότη¬ 
τας για θέση στελέχους της εκπαίδευσης εκπαιδευτικοί, 
οι οποίοι αποχωρούν υποχρεωτικά από την υπηρεσία 
λόγω συνταξιοδότησης εντός ενός (1) έτους από την 
ημερομηνία λήξης της προθεσμίας υποβολής των υπο¬ 
ψηφιοτήτων. 

Οι προϋποθέσεις και τα κριτήρια επιλογής πρέπει να 
συντρέχουν κατά τη λήξη της προθεσμίας υποβολής των 
αιτήσεων υποψηφιοτήτων. Τα κωλύματα επιλογής δεν 
πρέπει να συντρέχουν τόσο κατά το χρόνο λήξης της 
προθεσμίας υποβολήςτης αίτησης υποψηφιότητας όσο 
και κατά το χρόνο τοποθέτησης από το αρμόδιο όργανο. 

Οι Διευθύνσεις Εκπαίδευσης είναι αρμόδιες για την 
συγκέντρωση των αιτήσεων, τον έλεγχο της ακρίβειας 
των δηλουμένων στοιχείων, τη θεώρηση της αίτησης 
και της έκδοσης πιστοποιητικού υπηρεσιακών μεταβο¬ 
λών. Αντίγραφο κάθε αίτησης παραμένει στη Διεύθυνση 


Εκπαίδευσης υποβολής και η πρωτότυπη αίτηση, μαζί 
με το φάκελο υποψηφιότητας, διαβιβάζονται στην Πε¬ 
ριφερειακή Διεύθυνση Εκπαίδευσης για την οποία έχει 
εκδηλώσει ενδιαφέρον ο υποψήφιος. Οι αιτήσεις και οι 
φάκελοι υποψηφιότητας διατηρούνται στις Περιφερει¬ 
ακές Διευθύνσεις Εκπαίδευσης καθ’ όλη τη διάρκεια της 
θητείας των Συντονιστών Εκπαιδευτικού Έργου. 

Άρθρο 3 

Πίνακας δεκτών και μη δεκτών υποψηφιοτήτων 

1 .Το Περιφερειακό Συμβούλιο Επιλογής, σε συνεδρία¬ 
σή του που πραγματοποιείται μέσα σε δέκα(10) ημέρες 
από τη λήξη της προθεσμίας υποβολής των υποψηφι¬ 
οτήτων και με τη συγκρότηση που προβλέπεται κατά 
περίπτωση στην παρ. 3 του άρθρου 26 του ν. 4547/2018, 
επιλέγει τους υποψηφίους που έχουν τα τυπικά προ¬ 
σόντα για να γίνουν δεκτοί στις διαδικασίες επιλογής 
Συντονιστών Εκπαιδευτικού Έργου και καταρτίζει τους 
σχετικούς πίνακες δεκτών και μη δεκτών υποψηφίων 
ανά κλάδο και κατά αλφαβητική σειρά, παραθέτοντας 
την αιτιολογία περιπτώσεων υποψηφίων που δεν γίνο¬ 
νται δεκτοί. Το συμβούλιο κοινοποιεί τους πίνακες στο 
Τμήμα Προσωπικού της οικείας Περιφερειακής Διεύθυν¬ 
σης Εκπαίδευσης, το οποίο μεριμνά για την ανάρτησή 
τους στην ιστοσελίδα της Περιφερειακής Διεύθυνσης 
Εκπαίδευσης. 

2. Οι υποψήφιοι μπορούν να υποβάλουν έγγραφη έν¬ 
σταση κατά των πινάκων μέσα σε τρεις (3) εργάσιμες 
ημέρες από την ανάρτησή τους. Οι ενστάσεις υποβάλλο¬ 
νται ιδιοχείρως ή με ηλεκτρονικό ταχυδρομείο (θ-ιύιθΜ) 
ή τηλεομοιοτυπία (Εβχ). 

3. Μέσα σε τρεις (3) εργάσιμες ημέρες από την παρα¬ 
λαβή τους, το συμβούλιο αποφαίνεται αιτιολογημένα για 
τις ενστάσεις, αναπροσαρμόζει τους πίνακες και ενημε¬ 
ρώνει σχετικά τους ενδιαφερομένους με τη διαδικασία 
του τελευταίου εδαφίου της παρ. 1. 

Άρθρο 4 

Προσωρινοί ενιαίοι αξιολογικοί πίνακες 

Το συμβούλιο επιλογής καταρτίζει προσωρινούς ενι¬ 
αίους αξιολογικούς πίνακες ανά κλάδο Συντονιστών 
Εκπαιδευτικού Έργου, στους οποίους κατατάσσονται 
οι δεκτοί υποψήφιοι σύμφωνα με τα κριτήρια επιλογής 
των περιπτώσεων α' και β' της παρ. 1 του άρθρου 23 
του ν. 4547/2018. Οι πίνακες κοινοποιούνται στο Τμήμα 
Προσωπικού της οικείας Περιφερειακής Διεύθυνσης 
Εκπαίδευσης, το οποίο μεριμνά για την ανάρτησή τους 
στην ιστοσελίδα της Περιφερειακής Διεύθυνσης Εκπαί¬ 
δευσης. Κατά τα λοιπά εφαρμόζονται οι παρ. 2 και 3 του 
άρθρου 3. 

Άρθρο 5 

Κλήση των υποψηφίων σε συνέντευξη 

1. Μετά την αναπροσαρμογή των προσωρινών ενιαίων 
αξιολογικών πινάκων, το Περιφερειακό Συμβούλιο Επι¬ 
λογής ορίζει τις ημερομηνίες πρόσκλησης των υποψη¬ 
φίων σε συνέντευξη. Η πρόσκληση, με τις ημερομηνίες 
κατά τις οποίες καλούνται οι υποψήφιοι στη συνέντευξη, 
αναρτάται στην ιστοσελίδα της οικείας Περιφερειακής 

Διεύθυνσης Εκπαίδευσης τουλάχιστον σαράντα οκτώ 
(48) ώρες πριν από την έναρξη της διαδικασίας. 

2. Υποψήφιοι, οι οποίοι δηλώνουν κώλυμα προσέ¬ 
λευσης κατά την καθορισμένη γι' αυτούς ημερομηνία, 
υποβάλλουν ιδιοχείρως ή μέσω τηλεομοιοτυπίας (Εβχ) 
ή ηλεκτρονικού ταχυδρομείου (θ-ιτιθΜ), αίτημα αλλα¬ 
γής ημερομηνίας προς το οικείο συμβούλιο επιλογής. Το 
συμβούλιο εξετάζει την αναγκαιότητα, βάσει της τεκμη- 
ρίωσηςτου αιτήματοςτου υποψηφίου και σε εξαιρετική 
περίπτωση, δύναται να ορίζει νέα ημερομηνία προσέ¬ 
λευσης, αμέσως μετά την ολοκλήρωση της διαδικασίας 
συνεντεύξεων και πριν από την κατάρτιση των τελικών 
ενιαίων αξιολογικών πινάκων. 

3. Υποψήφιοι, οι οποίοι δεν προσέρχονται στη συνέ¬ 
ντευξη αποκλείονται από την επιλογή. 

Άρθρο 6 

Προετοιμασία και διεξαγωγή της συνέντευξης 
των υποψηφίων 

1. Οι φάκελοι των υποψηφίων κατανέμονται στα μέλη 
του συμβουλίου επιλογής, με εξαίρεση τον πρόεδρο, 
για μελέτη προκειμένου να προετοιμάσουν σχετική 
τεκμηριωμένη εισήγηση για κάθε υποψήφιο, ως εξής: 
Οι φάκελοι ταξινομούνται αλφαβητικά και χωρίζονται 
σε τόσα ίσα μέρη όσα και τα μέλη του συμβουλίου που 
θα εισηγηθούν σχετικά. Το κάθε μέλος του συμβουλίου 
παραλαμβάνει το μέρος που του αναλογεί μετά από κλή¬ 
ρωση, η οποία διεξάγεται ενώπιον όλων των μελών και 
του γραμματέα του συμβουλίου. Η διαδικασία μελέτης 
των φακέλων υποψηφιότητας ξεκινάει αμέσως μετά την 
κατάρτιση του αναμορφωμένου προσωρινού ενιαίου 
αξιολογικού πίνακα με τα μοριοδοτούμενα στοιχεία και 
γίνεται στην έδρα κάθε Περιφερειακής Διεύθυνσης Εκ¬ 
παίδευσης. 

2. Η διαδικασία της συνέντευξης περιλαμβάνει τρεις 
(3) φάσεις: α) εισήγηση μέλους του οικείου Συμβουλίου 
Επιλογής, 

β) παρουσίαση από τον υποψήφιο σχεδίου προβλημα¬ 
τισμού και δράσης με αναφορά σε θέμα παιδαγωγικού 
ενδιαφέροντος, 

γ) ερωτήσεις των μελών του συμβουλίου προς τον 
υποψήφιο. 

Ειδικότερα, πριν από την είσοδο του υποψηφίου στην 
αίθουσα συνεδριάσεων του συμβουλίου, το μέλος του 
συμβουλίου που είχε αναλάβει τη μελέτη του φακέλου 
του υποψηφίου, παρουσιάζει την εισήγησή του για τον 
υποψήφιο. 

Στη συνέχεια ο υποψήφιος προσέρχεται στην αίθουσα 
και παρουσιάζει σχέδιο προβληματισμού και δράσης, 
δικής του επιλογής, με αναφορά σε θέμα παιδαγωγικού 
ενδιαφέροντος, σχετικό με την αποστολή και τις αρμο¬ 
διότητες των ΠΕ.Κ.Ε.Σ. σύμφωνα με τις παρ. 2 και 3 του 
άρθρου 4 του ν. 4547/2018, με χρονική διάρκεια έως 
πέντε (5) λεπτών της ώρας. 

Τέλος τα μέλη του Συμβουλίου υποβάλλουν ερωτή¬ 
σεις, με σκοπό να μορφώσουν γνώμη για την παιδα¬ 
γωγική και οργανωτική συγκρότηση, τη συστηματική 
ενημέρωση στα εκπαιδευτικά ζητήματα καθώς και την 
επικοινωνιακή και εκφραστική ικανότητα. 


Άρθρο 7 

Ηχογράφηση της συνέντευξης 

Στην αίθουσα συνεδριάσεων εγκαθίσταται και λειτουρ¬ 
γεί με ευθύνη του προέδρου του συμβουλίου επιλογής, 
σύστημα ηχογράφησης. Με την προσέλευση του υπο¬ 
ψηφίου στην αίθουσα για τη διεξαγωγή της συνέντευ¬ 
ξης και την προσφώνηση του ονόματος του, τίθεται σε 
λειτουργία το σύστημα ηχογράφησης. 

Η λειτουργία του συστήματος διαρκεί καθόσον ο 
υποψήφιος βρίσκεται στην αίθουσα και διακόπτεται 
με το πέρας της συνέντευξης και πριν την αποχώρηση 
του υποψηφίου. Το προϊόν ηχογράφησης τηρείται ως 
ηχητικό αρχείο και φυλάσσεται μαζί με τα πρακτικά του 
συμβουλίου επιλογής. 

Άρθρο 8 

Μοριοδότηση της συνέντευξης 

Κάθε μέλος του Συμβουλίου Επιλογής καταγράφει αι¬ 
τιολογημένα τις μονάδες με τις οποίες βαθμολόγησε τον 
υποψήφιο κατά τη διαδικασία της συνέντευξης. 

Η βαθμολογία κάθε μέλους του συμβουλίου αποτυπώ- 
νεται για κάθε υποψήφιο σε ξεχωριστό έντυπο αξιολό¬ 
γησης, σύμφωνα με το Παράρτημα της παρούσας, που 
περιλαμβάνει τα αξιολογούμενα στοιχεία και τη στάθμι- 
ση τους και υποχρεώνει κάθε μέλος του συμβουλίου να 
δώσει ξεχωριστή και αιτιολογημένη βαθμολογία. Με την 
επιφύλαξη της παρ. 10 του άρθρου 26 του ν. 4547/2018, 
τελικές αξιολογικές μονάδες κάθε υποψηφίου για την 
διαδικασία της συνέντευξης είναι ο μέσος όρος των μο¬ 
νάδων της βαθμολογίας των παρόντων μελών του συμ¬ 
βουλίου. Ο μέσος όρος στρογγυλοποιείται στο δεύτερο 
δεκαδικό ψηφίο. 

Τα έντυπα αξιολόγησης συγκεντρώνονται από τον 
πρόεδρο του συμβουλίου κατά τη διάρκεια της συνε¬ 
δρίασης και φυλάσσονται σε φάκελο, ο οποίος μονο- 
γράφεται από τον πρόεδρο και τα μέλη του συμβουλίου. 
Οι φάκελοι φυλάσσονται με ευθύνη του προέδρου του 
Συμβουλίου Επιλογής μέχρι την ολοκλήρωση της δια¬ 
δικασίας της συνέντευξης όλων των υποψηφίων, οπότε 
αποσφραγίζονται προκειμένου να καταγραφεί η βαθμο¬ 
λογία των υποψηφίων στο εν λόγω κριτήριο. 

Άρθρο 9 

Τήρηση των πρακτικών της συνέντευξης 

Κατά τη διάρκεια της συνέντευξης ο γραμματέας του 
συμβουλίου έχει την ευθύνη της τήρησης των πρακτικών 
της διαδικασίας, τα οποία περιλαμβάνουν συνοπτικά το 
περιεχόμενο της συνέντευξης, με μνεία της παρουσίασης 
από τον υποψήφιο του σχεδίου προβληματισμού και 
δράσης, καθώς των ερωτήσεων που υποβλήθηκαν από 
τα μέλη του συμβουλίου και των απαντήσεων που δόθη¬ 
καν από τον υποψήφιο. Περαιτέρω, στο πρακτικό κατα¬ 
γράφεται η βαθμολογία κάθε μέλους του συμβουλίου και 
η αιτιολόγηση της, ο μέσος όρος της μοριοδότησηςτων 
αιρετών εκπροσώπων των εκπαιδευτικών σύμφωνα με 
την παρ. 10 του άρθρου 26 του ν. 4547/2018, καθώς και 
η εξατομικευμένη κρίση του συμβουλίου για την αξιολό¬ 
γηση της προσωπικότητας και της γενικής συγκρότησης 
κάθε υποψηφίου. Επίσης, στα πρακτικά μνημονεύεται η 

πρόσκληση των υποψηφίων στη συνέντευξη και η ημε¬ 
ρομηνία ανάρτησης στην ιστοσελίδα της οικείας Περι¬ 
φερειακής Διεύθυνσης Εκπαίδευσης, η προσέλευση των 
υποψηφίων με τη σειρά και την ώρα που έχουν κληθεί, 
και τέλος, η λήξη των εργασιών. 

Άρθρο 10 

Τελικοί Ενιαίοι Αξιολογικοί Πίνακες 

1. Μετά το πέρας της συνέντευξης όλων των υποψηφί¬ 
ων, το Περιφερειακό Συμβούλιο Επιλογής καταρτίζει με 
αξιολογική σειρά ενιαίους πίνακες επιλογής ανά κλάδο 
με βάση τις συνολικές μονάδες κάθε υποψηφίου, που 
έχει συμμετάσχει στη διαδικασία. Το σύνολο των μονά¬ 
δων κάθε υποψηφίου προκύπτει από το άθροισμα όλων 
των μονάδων στα επιμέρους κριτήρια. 

2. Σε περίπτωση συγκέντρωσης συνολικά ίσου αριθ¬ 
μού μονάδων, προηγείται στον αξιολογικό πίνακα ο υπο¬ 
ψήφιος που συγκεντρώνει περισσότερες μονάδες στα 
κριτήρια κατά τη σειρά που αναφέρονται στην παρ. 1 
του άρθρου 23 του ν. 4547/2018. 

3. Μετά το τέλος της διαδικασίας, ο πρόεδρος του 
συμβουλίου επικυρώνει τα αναλυτικά πρακτικά που 
τηρούνται καθ' όλη τη διάρκεια των εργασιών από το 
γραμματέα του συμβουλίου. 

Άρθρο 11 

Κύρωση Τελικών Ενιαίων Αξιολογικών Πινάκων 

1. Εντός πέντε (5) ημερών από την κατάρτισή τους οι 
τελικοί πίνακες επιλογής Συντονιστών Εκπαιδευτικού 
Έργου υποβάλλονται από τον πρόεδρο του συμβουλίου 
στον Υπουργό Παιδείας, Έρευνας και Θρησκευμάτων για 
την κύρωσή τους, σύμφωνα με την παρ. 4 του άρθρου 
21 του ν. 4547/2018. 

2. Οι ανωτέρω πίνακες, ύστερα από την κύρωση τους 
αναρτώνται αυθημερόν στην ιστοσελίδα του Υπουρ¬ 
γείου Παιδείας, Έρευνας και Θρησκευμάτων, καθώς και 
της οικείας Περιφερειακής Διεύθυνσης Εκπαίδευσης, για 
ενημέρωση των υποψηφίων. 

Άρθρο 12 

Δήλωση προτίμησης 

Οι Περιφερειακοί Διευθυντές Εκπαίδευσης, μετά την 
κύρωση των τελικών ενιαίων αξιολογικών πινάκων κα¬ 
λούν τους εγγεγραμμένους στους πίνακες να υποβάλουν 
δήλωση με τη σειρά προτίμησης για την τοποθέτηση 
τους στα ΠΕ.Κ.Ε.Σ. της οικείας Περιφερειακής Διεύθυν¬ 
σης Εκπαίδευσης, εφόσον αυτά είναι περισσότερα από 
ένα, εντός αποκλειστικής προθεσμίας δύο (2) ημερών 
από την ανάρτηση των πινάκων στις ιστοσελίδες του 
Υπουργείου Παιδείας, Έρευνας και Θρησκευμάτων και 
της οικείας Περιφερειακής Διεύθυνσης Εκπαίδευσης. 
Υποψήφιοι που δεν υποβάλουν δήλωση προτίμησης 
διαγράφονται από τον πίνακα. 

Άρθρο 13 

Τοποθέτηση 

Οι εγγεγραμμένοι στους πίνακες επιλογής Συντονι¬ 
στών Εκπαιδευτικού Έργου, ύστερα από πρόταση του 
αρμόδιου περιφερειακού συμβουλίου επιλογής, τοποθε¬ 
τούνται σε κενές και κενούμενες θέσεις με απόφαση του 


Περιφερειακού Διευθυντή Εκπαίδευσης, που δημοσιεύ¬ 
εται στο Πρόγραμμα «ΔΙΑΥΓΕΙΑ».Το συμβούλιο διαμορ¬ 
φώνει την πρότασή του με βάση τη σειρά κατάταξης των 
υποψηφίων στον οικείο τελικό ενιαίο αξιολογικό πίνακα, 
σε συνδυασμό με τιςδηλωθείσες προτιμήσεις των υπο¬ 
ψηφίων εφόσον τα ΠΕ.Κ.Ε.Σ. της οικείας Περιφερειακής 
Διεύθυνσης Εκπαίδευσης είναι περισσότερα από ένα. 

Άρθρο 14 

Πλήρωση κενών και κενούμενων θέσεων 

1. Σε περίπτωση που, ύστερα από την εξάντληση των 
εγγεγραμμένων στους τελικούς ενιαίους αξιολογικούς 
πίνακες, με τη διαδικασία του προηγούμενου άρθρου, 
δεν συμπληρωθούν οι κενές ή κενούμενες θέσεις Συντο¬ 
νιστών Εκπαιδευτικού Έργου, καλούνται οι εγγεγραμμέ¬ 
νοι στους πίνακες επιλογής των λοιπών Περιφερειακών 
Διευθύνσεων να υποβάλουν νέα δήλωση προτίμησης για 
τις θέσεις που απομένουν κενές. Η τοποθέτηση γίνεται 
κατά τη σειρά των συνολικών μονάδων αποτίμησης και 
με βάση τις νέες προτιμήσεις που έχουν δηλωθεί. 

2. Αν ύστερα από την ολοκλήρωση της διαδικασίας 
της προηγούμενης παραγράφου δεν συμπληρωθούν οι 
κενές και κενούμενες θέσεις, τότε η επιλογή γίνεται με 
την εκ νέου προκήρυξη των θέσεων. 

Άρθρο 15 

Θητεία 

Η επιλογή και τοποθέτηση των Συντονιστών Εκπαι¬ 
δευτικού Έργου γίνεται για τριετή θητεία, η οποία ξεκινά 
με την τοποθέτησή τους και λήγει την 31 η Ιουλίου του 
τρίτου έτους που ακολουθεί την επιλογή τους. Η επιλο¬ 
γή και τοποθέτηση στις κενούμενες θέσεις γίνεται για 
το υπόλοιπο της θητείας αυτής. Οι τοποθετούμενοι σε 
κενές ή κενούμενες θέσεις εξακολουθούν να ασκούν τα 
καθήκοντα τους και μετά τη λήξη της θητείας τους μέχρι 
την ανάληψη της υπηρεσίας των νέων. 

Άρθρο 16 

Μεταβατικές διατάξεις 

Κατά την πρώτη εφαρμογή της παρούσας απόφασης: 

α) η προκήρυξη της παρ. 1 του άρθρου 1 εκδίδεται από 
τους Περιφερειακούς Διευθυντές Εκπαίδευσης εντός τρι¬ 
ών (3) ημερών από την έναρξη ισχύος της παρούσας, 

β) οι αιτήσεις για τη συμμετοχή στη διαδικασία επιλο¬ 
γής υποβάλλονται, μαζί μετά αναγκαία δικαιολογητικά, 
εντός δέκα (10) ημερών από την έκδοση της σχετικής 
προκήρυξης και 

γ) η ανάληψη υπηρεσίας των Συντονιστών Εκπαιδευ¬ 
τικού Έργου πραγματοποιείται το αργότερο εντός τριών 
(3) ημερών από την κοινοποίηση της απόφασης τοπο¬ 
θέτησής τους. 

Άρθρο 17 

Παράρτημα 

Στην παρούσα απόφαση προσαρτάται Παράρτημα με 
τον τύπο του έντυπου υποδείγματος για την αξιολόγηση 
της προσωπικότητας και της γενικής συγκρότησης των 
υποψηφίων, στο πλαίσιο της συνέντευξης των άρθρων 
5 έως 9, ως εξής: 

ΠΑΡΑΡΤΗΜΑ 

ΕΝΤΥΠΟ ΑΞΙΟΛΟΓΗΣΗΣ ΓΙΑ ΤΗΝ ΠΡΟΣΩΠΙΚΟΤΗΤΑ ΚΑΙ ΤΗ ΓΕΝΙΚΗ 

ΣΥΓΚΡΟΤΗΣΗ 


του/της., Α.Μ. 

υποψηφίου/-ιας Συντονιστή/-στριας Εκπαιδευτικού Έργου του κλάδου ... 

Η προσωπικότητα και η γενική συγκρότηση του υποψηφίου εκτιμώνται με βάση τις 
προβλέψεις της παρ. 4 του άρθρου 24 του νόμου 4547/2018 (Α' 102), ως εξής: 


Αξιολογούμενα Στοιχεία 

Αξιολογικές Μονάδες 

Αριθμητικώς 

Ολογράφως 

1 . 

Παιδαγωγική και Οργανωτική Συγκρότηση 



2. 

Συστηματική Ενημέρωση στα Εκπαιδευτικά 
Ζητήματα 



3. 

Επικοινωνιακή και Εκφραστική Ικανότητα 



Μέσος όρος 




ΑΙΤΙΟΛΟΓΗΣΗ ΑΞΙΟΛΟΓΙΚΩΝ ΜΟΝΑΔΩΝ ΑΝΑ ΚΡΙΤΗΡΙΟ 


Ονοματεπώνυμο Αξιολογητή - Μέλους του Περιφερειακού 
Συμβουλίου Επιλογής 


Υπογραφή 

Άρθρο 18 
Έναρξη ισχύος 

Η ισχύς της απόφασης αυτής αρχίζει από τη δημοσίευσή της στην Εφημερίδα της Κυβερνήσεως. 
Η απόφαση αυτή να δημοσιευθεί στην Εφημερίδα της Κυβερνήσεως. 


Μαρούσι, 20 Ιουνίου 2018 
Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 




26482 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2367/20.06.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


~ι :■ 1 ΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























